**ZÁPIS č. 3**

**Z RIADNEHO ZASADNUTIA SPRÁVNEJ RADY TASR**

**22. marca 2022 so začiatkom o 15.00 h**

**Prítomní členovia Správnej rady:** Jozef Bednár, Peter Mestický, Alena Mezeiová, Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Pracovný poriadok TASR**
2. **Výzva na predkladanie prihlášok kandidátov na obsadenie funkcie generálneho riaditeľa Tlačovej agentúry Slovenskej republiky**
3. **Rôzne**

**UZNESENIE č. 01/22/03/2022:**

Členovia SR TASR schválili program zasadnutia:

ZA: J. Bednár PROTI: 0 ZDRŽAL SA: 0

L. Mikuš

P. Mestický

A. Mezeiová

J. Tuhovčák

**Uznesenie bolo prijaté.**

1. **Pracovný poriadok TASR**

Podľa GR TASR V. Puchalu *Pracovný poriadok patrí k základným interným dokumentom TASR, ktorý agentúra vydáva v zmysle**§ 84 ods. 1 Zákonníka práce.*

*Pracovný poriadok bolo nevyhnutné novelizovať, keďže predchádzajúca verzia z roku 2011 nereflektovala vývoj legislatívy a praxe v pracovnoprávnych vzťahoch, otázky kybernetickej bezpečnosti, GDPR, ochrany zdravia pri pandémiách apod.*

*Pracovný poriadok upravuje pracovnoprávne vzťahy v  TASR. Vychádza dôsledne zo Zákonníka práce, štatútu Tlačovej agentúry Slovenskej republiky zo dňa 21.05.2019 a ďalších platných predpisov. V súlade s týmito pracovnoprávnymi predpismi je v TASR zabezpečené právo a možnosť vykonávať prácu fyzickým osobám bez akýchkoľvek obmedzení a diskriminácie podľa pohlavia, rasy, farby pleti, jazyka, veku, viery a náboženstva, politického alebo iného zmýšľania, odborovej činnosti, národného alebo sociálneho pôvodu, príslušnosti k národnosti alebo etnickej skupine, majetku, rodu alebo iného postavenia za rovnakých podmienok. TASR je povinná zabezpečiť ochranu osobných údajov, údajov o mzde a ostatných súvisiacich náležitostiach o svojich zamestnancoch.*

*GR ďalej oboznámil radu s členením ZP a špecifikáciou ustanovení Zákonníka práce v podmienkach TASR.*

Členovia Správnej rady po krátkej diskusii vzali materiál na vedomie.

1. **Výzva na predkladanie prihlášok kandidátov na obsadenie funkcie generálneho riaditeľa Tlačovej agentúry Slovenskej republiky**

Predseda Správnej rady J. Bednár navrhol text výzvy, ktorý predložil Správnej rade na schválenie.

Rada sa po diskusii zhodla na tom, že požiadavky na predkladanie prihlášok kandidátov na funkciu generálneho riaditeľa TASR budú zverejnené 16. mája 2022 v denníku Hospodárske noviny a na webových stránkach HNonline, tasr.sk a teraz.sk.

**UZNESENIE č. 02/22/03/2022:**

Správna rada schválila Výzvu na predkladanie prihlášok kandidátov na funkciu generálneho riaditeľa Tlačovej agentúry Slovenskej republiky v zmysle § 14 zákona č. 385/2008 Z.z.

ZA: J. Bednár PROTI: 0 ZDRŽAL SA: 0

L. Mikuš

P. Mestický

A. Mezeiová

J. Tuhovčák

**Uznesenie bolo prijaté.**

1. **Rôzne**

Členovia Správnej rady sa dohodli na najbližšom termíne rokovania 26. apríla 2022 o 15:00.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava, 22. marca 2022

Zapísal:

Jozef Bednár v.r.